Source: https://beta.e-justice.europa.eu/373/RO/serving_documents?LITHUANIA&init=true
Timestamp: 2019-10-20 13:06:54+00:00
Document Index: 9204617

Matched Legal Cases: ['articolul 3', 'articolul 11', 'articolul 13', 'articolul 15', 'articolul 19', 'articolul 19', 'articolul 20']

Toate instanțele de drept comun din Republica Lituania care sunt competente în materie civilă și comercială transmit documente unui stat străin în conformitate cu Regulamentul (CE) nr. 1393/2007 și cu Convenția de la Haga din 1965.
Organismul desemnat, conform articolului 2 alineatul (2) din Regulamentul (CE) nr. 1393/2007, să primească cereri din partea altor state membre pentru notificarea sau comunicarea actelor este Camera lituaniană a executorilor judecătorești.
Documentele judiciare și extrajudiciare se pot trimite prin poștă și prin fax.
Lituania acceptă formularele completate în lituaniană și engleză.
Organismul central care îndeplinește funcțiile menționate la articolul 3 din Regulamentul (CE) nr. 1393/2007 este Ministerul Justiției din Republica Lituania.
Gedimino pr. 30, LT-01104 Vilnius, Lituania
Limbile acceptate de Republica Lituania pentru completarea formularului tip prevăzut în anexa I la regulament sunt lituaniana și engleza.
Legislația lituaniană nu prevede termene specifice pentru notificarea sau comunicarea actelor.
Republica Lituania percepe o taxă de 110 EUR pentru serviciile menționate la articolul 11 alineatul (2) litera (a) din regulament.
Această taxă se plătește în contul Camerei lituaniene a executorilor judecătorești.
Camera lituaniană a executorilor judecătorești
Adresa: Konstitucijos pr. 15, Vilnius LT-09319, Lituania
Banca: Luminor Bank AB – codul băncii: 40100; codul SWIFT: AGBLLT2X; numărul de cont: LT92 4010 0424 0031 5815, codul entității juridice: 126198978.
Autoritățile lituaniene declară că nu sunt de acord cu notificarea sau comunicarea actelor pe teritoriul său în modul descris la articolul 13, cu excepția cazului în care documentele trebuie notificate sau comunicate unui resortisant al statului în care au fost eliberate documentele.
Autoritățile lituaniene declară că notificarea sau comunicarea actelor în modul descris la articolul 15 nu este autorizată în Lituania.
Autoritățile lituaniene declară că instanțele lituaniene se pot pronunța, chiar dacă nu primesc nici un certificat de notificare sau comunicare, în cazul în care sunt îndeplinite toate condițiile prevăzute la articolul 19 alineatul (2) din regulament.
Autoritățile lituaniene declară că cererile de repunere în termen pentru exercitarea unei căi de atac împotriva unei hotărâri, astfel cum se prevede la articolul 19 alineatul (4) din regulament, nu vor fi acceptate dacă sunt depuse la mai mult de un an de la data pronunțării hotărârii.
Lituania nu a încheiat acorduri cu alte state membre în vederea accelerării sau a simplificării transmiterii de documente, în conformitate cu articolul 20 alineatul (2).